PROKAL.CO, SARUMAHAN urang bingung maniring Adul---ni lain ngaran bujur lah, ngaran asa maka sambat panulis haja--- nang harian itu pina rajin banar. Biasanya Adul nang kada pambarasih, harian itu sibuk mambarasihakan rumah. Kamar Adul nang biasa behamburan, harian itu disimpunkan.
Pokoknya pakakas nang dianggap Adul kada dipakainya lagi, langsung dikumpulkan diplastik. Maksudnya handak dibuang langsung ke wadah sampah.
"Tumben ikam hari ini pina rajin Dul. Kana angin apa ikam hari ini Dul?," dingsanaknya nang lain manakuni.
Babaya tuntung basisimpun, bahancap ai Adul mangumpulkan barang nang handak dibuangnya ka wadah sampah kada pati jauh tumatan rumahnya.? Akhirnya tuntung jua Adul mambuangi sampahnya. Babaya sampai rumah, Adul malah talihat kabingungan. Inya hanyar ingat, ada tas baisi baju nang handak dipakainya kada ada lagi. Tuhuk Adul balilihat kada jua dapat. Akhirnya Adul hanyar ingat kalo tasnya taumpat tabuang ka wadah sampah. Akhirnya tulak ai Adul ka wadah sampah. Imbah sampai Adul langsung aja Adul babuat ka wadah sampah gasan mancari tas baisi palastik bajunya. Kabujuran waktu itu liwat kakawalannya.
"Baapa ikam di situ Dul?wayah ini gawian ikam bacari sampah kah Dul?," salah saurang kawannya batakun.
Sambil sarik-sarik Adul manjawab. "Apanya bacari sampah. Unda ni bacari barang unda tasalah buang nah. Parak bubuhan ikam ka sini, unda tawak wan bungkusan sampah banarai," Adul manjawab.
Sambil sarik-sarik Adul manggarunum. "Iya am, disangka tukang sampah jadinya mun damini," jarnya. (rin)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn